শান্তিচুক্তি অনুযায়ী আঞ্চলিক সন্ত্রাসী দলগুলো অস্ত্র সমর্পন এবং সন্ত্রাসী কার্যক্রম বন্ধ করার ওয়াদা করেছিল কিন্তু তারা বরং তাদের অস্ত্র সম্ভার এবং অস্ত্রধারী সন্ত্রাসীর সংখ্যা বহুগুণে বৃদ্ধি করেছে। কোন চুক্তিই একপক্ষের মাধ্যমে কার্যকর করা সম্ভব হয় না। অথচ অবস্থাদৃষ্টে মনে হচ্ছে যে, শান্তিচুক্তি পালনের সকল দায়দায়িত্ব কেবল বাংলাদেশ সরকারের। পাহাড়ীদের একটি অংশ শান্তিচুক্তি স্বাক্ষরের সময় থেকে অদ্যাবধি এই চুক্তির বিরোধিতা করে এসেছে, করছে এবং সর্বশক্তি দিয়ে শান্তি স্থাপন প্রক্রিয়ার বিরুদ্ধে সশস্ত্র প্রতিরোধ গড়ে তুলেছে। চুক্তি অনুযায়ী অনেকগুলো (প্রায় ৫০%) নিরাপত্তা ক্যাম্প ইতোমধ্যে পরিত্যক্ত বা প্রত্যাহার ঘোষণা করা হয়েছে এবং সে সব ক্যাম্পে বরং পাহাড়ী সশস্ত্র দলগুলো স্থায়ী ঠাঁই গেড়েছে।